Ígéretéhez híven közzétette a teljes Magyarország-térképet tartalmazó különleges navigációs alkalmazását az NNG. A program androidos készülékekre, iPhone-ra és iPadre is ingyen letölthető, egészen április 29-én 23 óra 59 percig.

Tíz évvel ezelőtt jelent meg az iGO navigáció első verziója, ebből az alkalomból egy különleges kiadást készített a magyar felhasználóknak az azóta nemzetközi sikercégként számon tartott NNG.

Az iGO Navigation SzülinApp olyan alapvető navigációs funkciókat kínál, mint a sebességfigyelés, az alternatív útvonalak választása, a parkolási lehetőségek feltérképezése és az automatikus újratervezés. Az app egyik legnagyobb előnye, hogy használatához nincs szükség netkapcsolatra: a szoftverben lévő teljes Magyarország-térkép offline állapotban is mindenre használható.

Fotó: NNG

Az androidos telefonokra, legfeljebb 7 colos androidos táblagépekre, bármelyik iPadre, valamint iPhone 4S és újabb iPhone-okra kiadott appot az androidosok ide kattintva érhetik el, az Apple eszközeinek használói pedig az App Store-ból telepíthetik. A telepítőfájl mérete 144-162 MB.

Ha máskor is tudni szeretne ilyen akciókról, lájkolja a hvg.hu Tech rovatának Facebook-oldalát.